Nurmeksessa testataan kevättalveen asti uudenlaisia susiliivejä. Viisi ajokoiraa käyttää kevään ajan suojaliivejä, joissa on chilipatruunoita.

Kun susi hyökkää koiran kimppuun, sen hammas ei menekään kankaan läpi vaan osuu patruunaan ja suden suuhun ja kuonoon roiskahtaa vahvaa chilipippuria.

Liivejä koekäytetään ensimmäistä kertaa Suomessa. Liivien prototyyppiä testattiin vuonna 2014, mutta niistä ei saatu kokemuksia lainkaan.

Nyt koirien omistajat kirjaavat ylös suojaliivien puutteita.

Suojaliivejä on jo kymmenen vuoden ajan kehitellyt mäntyharjulainen Jussi Aro.

– Tämä on sellainen yhden miehen sota, Aro naurahtaa.

Susi on aiheuttanut tammi-marraskuussa jo 32 koiravahinkoa Suomessa.

Liivejä testataan Nurmeksessa, koska alueella liikkuu susia.

Poliisi epäilee, että Nurmeksen Salmenkylällä salakaadettiin pantasusi marraskuun loppupuolella.

Muokattu 14.12.2016 klo 9:10: Livejä testataan Nurmeksessa kevääseen asti, ei keväällä.